6 
Observatio 2. Dubius haereo num quae sequuntur Lamellosodentatarum divi- 
siones, ab auctoribus utpote genera propria exhibitae, subgenera Anserini generis 
sint, vel peculiaria genera constituere debeant: . 
1. Genus Cereopsis Lath. 
Rostrum breve, ceromate insigni, frontem obtegente instructum. Reliqua, teste 
Cuviero, ut in Berniclis, equidem enim specimen conferre non potui. 
Species: Cereopsis cinerea Lath. 
2. Genus Plectrophanes Leach. (Gri/f) seu Plectropterus Leach. ( Vigors ). 
Rostrum capiti longitudine aequale, vel caput superans, subcylindricum , depres- 
sum, antice haud angustius, maxillae marginibus inferioribus rectis, quare forma 
cygnoideum. Mandibula in marginis superioris limbo externo et praeterea in facie 
externa lamellarum satis evolutarum serie, fere ut in Cygnis et Anatibus. Palatum 
tuberculis destitutum, ut in Anatibus. Alae calcaribus insignibus instructae. Collum 
elongatum. Pedes robusti, admodum elevati, tibiis valde elongatis, parte inferiore 
squamatis, porro membranis natatoriis profunde emarginatis et digito postico longo 
distincti. Tarsi digito medio longiores. Marium frons gibbera, feminarum calva. 
Typum principalem sistit Anser (seu Anas ) gambensis Auct., qui rostri forma 
et armatura ad Cygnos tendit , quibus etiam Cuvierus adnumeravit; collo et corpore, 
nec non habitu in universum magis Anseres in memoriam revocat; rostri 
basi calva, papillosa Anati moschatae affinis quodammodo apparet, cui etiam 
colorum distributione haud dissimilis invenitur, pedibus valde elevatis et alis insig- 
niter calcaratis autem peculiarem formam se praebet. Praeter Anserem gamben - 
sem, in Museo Academiae servatum, Plectropteris quoque adjungitur, et haud 
sine causa adscribi videtur, Anser melanotus Latliamii , quem e solis figuris et 
descriptionibus compertum habeo. 
Observatio 3. Cygni, quos Brissonius cum Anseribus conjunxit, Bechsteinius 
autem jure proprium genus exhibuit , Anseribus corporis mole majori , rostro 
admodum elevato, sicuti trachea in maribus liaut dilatata similes apparent, rostri 
armatura pedumque magnitudine et evolutione ad Anates accedunt, rostri forma 
